পদ্মিনী রাউত

পদ্মিনী রাউত (জন্ম ৫ই জানুয়ারি ১৯৯৪) হলেন একজন ভারতীয় দাবা খেলোয়াড়। তিনি আন্তর্জাতিক মাস্টার (আইএম) এবং ওম্যান গ্র্যান্ডমাস্টার (ডব্লিউজিএম) খেতাবের অধিকারী হয়েছেন। তিনি ২০১৪ - ২০১৭ সালের মধ্যে পরপর চারবারের জাতীয় মহিলা প্রিমিয়ার শিরোপাধারী হয়েছেন। তিনি ২০১৮ সালের এশিয়ান মহিলা চ্যাম্পিয়ন ছিলেন।

রাউত ২০০৭ সালের বিজু পট্টনায়ক ক্রীড়া পুরস্কার এবং ২০০৯ সালে একলব্য পুরস্কারে ভূষিত হন।

 খেলোয়াড় জীবন 
২০০৫ সালে, নাগপুরে অনূর্ধ্ব - ১১ মেয়েদের বিভাগে রাউত তাঁর প্রথম জাতীয় শিরোপা জিতেছিলেন। ২০০৬ সালে, তিনি ভারতীয় অনূর্ধ্ব- ১৩ গার্লস  এবং এশিয়ান অনূর্ধ্ব- ১২ গার্লস উভয় বিভাগেই বিজয়ী ছিলেন।Personalities: Padmini Rout. Orisports.com রাউত ২০০৮ সালে এশিয়ান এবং বিশ্ব যুব দাবা চ্যাম্পিয়নশিপের অনূর্ধ্ব- ১৪ মেয়েদের বিভাগে জিতেছেন। পরের বছর তিনি এশিয়ান জুনিয়র (অনূর্ধ্ব- ২০) গার্লস চ্যাম্পিয়নশিপে প্রথম হন।Asian Junior Girls Chess Championship 2009. chess-results.com. ২০১০ সালে, তিনি ভারতীয় জুনিয়র (অনূর্ধ্ব- ১৯) গার্লস চ্যাম্পিয়নশিপ জিতেছিলেন এবং এশিয়ানAsian Junior Girls Chess Championship 2010. chess-results.com. ও ওয়ার্ল্ড জুনিয়র গার্লস চ্যাম্পিয়নশিপ উভয় প্রতিযোগিতাতেই ব্রোঞ্জ পদক জিতেছিলেন।World Junior Girls Championship 2010. chess-results.com.

২০১১ এশিয়ান ইন্ডিভিজুয়াল উইমেনস চ্যাম্পিয়নশিপে তিনি ২য় থেক ৬ষ্ঠ স্থানের জন্য টাই করেছিলেন।Asian Individual Women Chess Championship 2011. chess-results.com. এবং ২০১৮ সালে এটি জিতেছিলেন। রাউত ২০১৪,41st National Women Premier Chess Championship-2014. chess-results.com. ২০১৫, ২০১৬ এবং ২০১৭ সালে ভারতীয় মহিলা চ্যাম্পিয়নশিপ জিতেছিলেন। ২০১৫ সালে, তিনি কমনওয়েলথ মহিলা চ্যাম্পিয়নও হয়েছিলেন।

রাউত ভারতীয় জাতীয় দলের হয়ে মহিলা দাবা অলিম্পিয়াড, মহিলা বিশ্ব দল দাবা চ্যাম্পিয়নশিপ এবং মহিলা এশিয়ান দল দাবা চ্যাম্পিয়নশিপে খেলেছেন। তিনি নরওয়ের ত্রোমুসোতে ২০১৪ মহিলা দাবা অলিম্পিয়াডে রিজার্ভ বোর্ডে খেলে একটি স্বতন্ত্র স্বর্ণপদক জিতেছিলেন।Women's Chess Olympiads: Rout Padmini. OlimpBase. তিনি ২০১৬ সালে আজারবাইজানের বাকুতে, এবং ২০১৮ সালে জর্জিয়ার বাতুমিতে পরবর্তী দাবা অলিম্পিয়াডে ভারতীয় মহিলা দলের সদস্য ছিলেন।

 ব্যক্তিগত জীবন 
রাউত ওড়িশার বারাম্বাগড়ে জন্মগ্রহণ করেন।WIM title application . FIDE.IM title application. FIDE. তিনি ৯ বছর বয়সে (২০০৩) দাবা খেলা শুরু করেন, তাঁর বাবা ড. অশোক কুমার রাউতের খেলার প্রতি অনুরাগের কারণে তাঁর খেলা শুরু হয়েছিল। তিনি ডিএভি পাবলিক স্কুল, চন্দ্রশেখরপুর থেকে তাঁর বিদ্যালয় জীবন শেষ করেন এবং ভুবনেশ্বরের বিজেবি কলেজ থেকে কমার্সে স্নাতক হন।

 অর্জন 

 ২০০৫ সালে, নাগপুরে, অনূর্ধ্ব-১১ জাতীয় ক্রীড়ায় তিনি প্রথম গার্লস চ্যম্পিয়নশিপ জিতেছিলেন, এছাড়াও কলকাতার মেয়েদের জাতীয় ক্রীড়ায় অনূর্ধ্ব-১৩ বিভাগে জিতেছিলেন।
 ২০১৪ সালে ট্রমসো অলিম্পিয়াডে মহিলাদের রিজার্ভ বোর্ডের জন্য স্বতন্ত্র স্বর্ণপদক প্রাপ্তি। 
 ২০১৮ সালে এশিয়ান কন্টিনেন্টাল উইমেন প্রতিযোগিতায় স্বর্ণপদক।
 টানা চারবার জাতীয় মহিলা প্রিমিয়ার চ্যাম্পিয়ন (২০১৪ - ২০১৭)
 ২০১৪ সালে, এশিয়ান নেশনস কাপে টিম ইন্ডিয়ার জন্য ব্লিটজে সোনা, র‍্যাপিড এবং ক্লাসিক্যাল উভয় বিন্যাসে রৌপ্য পদক বিজয়।
 ২০১৮ সালে এশিয়ান নেশনস কাপে টিম ইন্ডিয়ার জন্য ব্লিটজে সোনা, দ্রুতগতিতে রৌপ্য এবং ক্লাসিক্যাল বিন্যাসে ব্রোঞ্জ জয়।
 ২০০৬ এবং ২০০৮ সালে যথাক্রমে এশিয়ান অনূর্ধ্ব-১২ বালিকা এবং অনূর্ধ্ব-১৪ বালিকা বিভাগে সোনা।
 ২০০৯ সালে এশিয়ান জুনিয়র (অনূর্ধ্ব-২০) মেয়েদের বিভাগে স্বর্ণ পদক এবং ২০১০ সালে ব্রোঞ্জ জয়।
 2015 সালে কমনওয়েলথ মহিলাদের স্বর্ণ।
 ২০০৮ সালে বিশ্ব যুব অনূর্ধ্ব-১৪ বিভাগে স্বর্ণ পদক।
 ২০১০ সালে, বিশ্ব জুনিয়র প্রতিযোগিতায় ব্রোঞ্জ।
 ২০১৭ সালে এশিয়ান কন্টিনেন্টাল মহিলাদের ব্লিটজে ব্রোঞ্জ।
 ২০১৭ সালে টিম ইন্ডিয়ার জন্য র‍্যাপিড এশিয়ান ইনডোর গেমসে ব্রোঞ্জ।
 ২০১০ সালে জাতীয় জুনিয়র বালিকা বিভাগে বিজয়।
 ২০০৭ সালের জন্য বিজু পট্টনায়ক স্পোর্টস পুরস্কার।
 ২০০৯ সালে একলব্য পুরস্কার বিজয়ী।

 তথ্যসূত্র 

 বহিঃসংযোগ 





বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:দাবা অলিম্পিয়াডে অংশগ্রহণকারী খেলোয়াড়
বিষয়শ্রেণী:বিশ্ব যুব দাবা চ্যাম্পিয়ন
বিষয়শ্রেণী:দাবার নারী গ্র্যান্ডমাস্টার
বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
বিষয়শ্রেণী:ভারতীয় নারী দাবাড়ু
বিষয়শ্রেণী:ওড়িশার নারী ক্রীড়াবিদ
বিষয়শ্রেণী:দাবার আন্তর্জাতিক মাস্টার